Svetové dedičstvo UNESCOSvetové dedičstvo UNESCO

**Adžanta** (po anglicky *Ajanta*) je neveľká dedina na západnom okraji Dekanskej plošiny v Indii (asi 106 km od mesta Aurangábád v štáte Maháraštra). V jej blízkosti sa nachádza sústava jaskynných skalných chrámov, ktoré predstavujú jednu z vrcholných pamiatok staroindickej kultúry. Jaskynné chrámy ležia v hlbokej kaňonovitej doline so skalnými stenami, vytvorenej erozívnou činnosťou potoka živeného monzúnovými lejakmi v lávových pokryvoch Dekanskej plošiny.

Nástenná maľba v Adžante
V masívnej skale steny kaňonu, vo výške 40 – 60 m nad dnom, vytesali desiatky generácií staroindických umelcov v priebehu storočí (1. storočie pred Kr. – 7. storočie) 30 chrámových, resp. kláštorných celkov, slúžiacich budhizmu. Napriek dlhému obdobiu, v priebehu ktorého vznikali, majú jednotné poňatie v základných architektonických prvkoch i vo vnútornej výzdobe. Vyznačujú sa bohatou plastickou výzdobou a nástennými maľbami freskami, svojráznou kresbou, farebnou kompozíciou i motívmi. Ich účinnosť zvyšujú ešte svetelné efekty, podmienené vhodnou orientáciou a členením čelných stien chrámov. Vďaka suchej klíme si fresky zachovali dosiaľ mimoriadnu sviežosť farieb.
Značná časť z nich je poškodená mechanicky.

Vedúcim motívom fresiek najmä staršieho obdobia sú scény zo života Budhu. Mladšie nástenné maľby sú prevažne ornamentálne s motívmi rastlinnými (lotos), ľudskými a zvieracími skupinami (opice, slony, pávy).

S ústupom budhizmu v Indii (7. storočie) strácali tieto chrámy svoju funkciu a upadli do zabudnutia. Vstupy ukryla džungľa. Až v minulom storočí ich náhodne objavil istý anglický dôstojník pri vojenskom prieskume.

Komplex jaskynných chrámov bol v roku 1983 zapísaný na zoznam svetového dedičstva UNESCO.

Referencie
----------

1. 1 2  Adžanta. In:  *Encyclopaedia Beliana*. 1. vyd. Bratislava : Encyklopedický ústav SAV; Veda, 1999. 696 s. ISBN 80-224-0554-X. Zväzok 1. (A – Belk), s. 59.

Pozri aj
--------

* Lokality Svetového dedičstva v Ázii

Iné projekty
------------

Commons
* Spolupracuj na Commons Commons ponúka multimediálne súbory na tému **Adžanta (sídlo)**

Externé odkazy
--------------

* india-picture.net Archivované 2007-03-03 na Wayback Machine – Obrázky z Ajanty z india-picture.net

  


| * z
* d
* u
Indické pamiatky na zozname svetového dedičstva UNESCO |
| --- |
| 
* Ágrá ká kilá
* Jaskyne Adžanta
* Jaskyne Éllóra
* Tádž Mahal
* Mámallapuram
* Chrám slnka v Konáraku
* Národný park Kazironga
* Národný park Kévaládév
* Národný park Manás
* Kostoly a kláštory v Goe
* Fatéhpur Síkrí
* Pamiatky v Hampe
* Pamiatky v Khadžuráho
* Jaskyne na Elefante
* Čólske chrámy
* Pamiatky v Pattadakale
* Národný park Sundarban
* Nandádéví
* Budhistické pamiatky v Sáňčí
* Humájúnova hrobka v Dillí
* Kutub mínár
* Horské železnice
* Chrámový komplex Mahábódhi v Bódhgaja
* Skalné úkryty v Bhímbétke
* Archeologický park Čampánér-Pávágadh
* Chhatrapati Shivaji Terminus
* Červená pevnosť v Dillí
* Observatórium Džantar Mantar v Džajpure
* Západný Ghát
* Pevnosti v Radžastane
* Rani-ki-Vav
* Národný park Veľký Himaláj
* Archeologická lokalita Nálanda
* Práce Le Corbusiera
* Národný park Kančendženga
* Historické mesto Ahmadábád
* Súbor architektúry v štýle viktoriánskej gotiky a art deco v Bombaji
* Džajpur
* Chrám Ramappa
* Dholavira

 | India |